Ronas Şêxmûs: Dixwazim Bilûra Kurdî bi Biyaniyan re Bidim Nasîn
Hunermend û bilûrvan Ronas Şêxmûs mêvanê vê xelekê ye ji bernama Deng û Reng
Dema ku mûzîk û huner dibe pira pêwendiyan di nav mirovan de êdî her tiştek tê rawestandin bi tenê dengê mûzîkê bilind dibe û lê tê guhdarîkirin. Wisa bilûrvan û hunermendê kurd Ronas Şêxmûs pêwendiyên xwe bi biyaniyan re ava dike, bê ku têkeve nav xiricira siyasetê de tenê bilûra xwe hildgire û lê dide. Ronas di sala 1981ê de li bajrokê Tirbespiyê hatiye dunyayê. Li Zanîngeha Helebê Zanistên Aborî Beşê Têkiliyên navdewletî xwendiye . Di sala 2012an de neçar ma ku xwendina xwe ya Master'ê berdewam neke û sala 2014an koçberî Almanyayê kir û ta nuha li wir dijî. Xebatên wî ji dema zanîngehê destpêkiribûn . Wekî damezrêner: koma Arta, Zara Band. Mûzîka çend fîlman çêkiriye: Agirê Sînemaya Amûdê, Kîzane ez kî me, vegerin, tiştekî buha bitenê û dilopên sor. Di Orpheus xxi de (ku ji hêla efsaneya zindî Jordi Saval ve hatiye çêkirin) weku Bilûrvan, neyjen û dudujen kar dike. Xebata xwe li Vokalzentrum Dortmund didomîne Di çend projeyan de beşdar e li tevayî Ewropayê û tevlî gellek Festîvalan, konser/orkêstra û proje bûye bi navê Kurdistanê. Xwendina Rêbazên muzîkê yên Almanî li bajarê Köln didomîne (Landesmusikakademie). 2 lêkolînên çapkirî hene : 1- Bilûra Kurdî(govara Sormey/payîza 2015) 2-Amûrên muzîkê yên Kurdî (govara Welat 2013).